Rikunarita-ORG/Wikinium huggingface dataset:
# 維基數據

**維基數據**，智海也，天下公用，曠然無禁。以統會圖文、兼包異語、羅為表譜見稱。其事隸乎維基基金會。

## 博觀

|  |  |
| --- | --- |
|
 | 聲音動靜，具錄於**維基共享︰維基數據** |

* 維基數據卷首

維基諸策

|  |  |  |  |  |  |
| --- | --- | --- | --- | --- | --- |
| 維基大典 | 維基語錄 | 維基文庫 | 維基爾雅 | 維基太學 | 維基教本 |
| 維基世事 | 維基共享 | 維基數據 | 維基遊驛 | 維基物種 | 共筆臺 |
| 維基中樞 | 維基大會 | 維基培育 |
# 科西嘉

科西嘉所在
**科西嘉**（科西嘉文：Corsica、法文：Corse），法蘭西之屬地也。處地中海之中，四面環水。東臨義國，北望法土。群山峻嶺，瀕海千里。居民數十萬。其地方圓八千餘里，山地佔三分之二，最高峰二千七百餘丈。氣候溫和，四時宜人。

昔為熱那亞所轄。後建共和。一七六八年，歸法。拿破崙生於此。居民多聚海濱，通用科西嘉語、法語、義語。農業、游覽為經濟之本。民俗純樸，方言獨特，與法本土頗異。

近歲民族主義勃興，求自治之聲日盛。然經濟闕如，人口流散不已。政雖隸法國，享部分自治。

科西嘉之利，地勢險要，山水俱佳；文化獨特，傳承不絕；享自治之權。其弊則有三：經濟不振，人口外徙，與本土齟齬時作。

嘗觀科西嘉之史地，其山川秀麗，風情獨具。拿翁故里，遺跡猶存。然經濟蹇滯，民生維艱。欲興其地，當先振經濟，繼而育人才，固其根本。如是，科西嘉之前途，可期也。
# 葉

葉之百類，形態殊異，揆本則一
草木之**葉**，生於維管之莖側，所以承暉日而資生也。其狀多扁平，形色萬殊。陰陽二面，色澤、膚蠟、孔隙多寡，各有所異。其色青蔥，以含綠質，能行光合之術，轉日光為滋養。亦有不司此職者，轉為他用，如蒜、蔥之鱗，仙人掌之刺，皆其變異也。

至於苔蘚，亦有類葉之物，雖能光合，然內無通脈，故謂之「假葉」。

## 形態

槭木之赤葉
葉之所構，葉片、葉柄、托葉也。**葉片**扁平，乃行光合之處；**葉柄**繫葉於枝，長短各異；**托葉**生於柄底，常成對。葉之形、緣、毛、柄、托等，辨門類、分物種之竅門也。葉及冬而落盡者曰落葉，過冬而不落者曰常綠。禾本、繖形等，葉柄有鞘圍莖也。一葉有二片以上者謂複葉，有羽狀、掌狀、三出之類。

剖葉細觀之，見表皮、葉肉、葉脈也。**表皮**為葉之外層，有氣孔以通氣，外覆蠟以隔水。**葉肉**有葉綠體，乃行光合處。**葉脈**乃維管也，運水與養往來。葉脈之排佈，有平行與網狀二種。

葉之莖上排佈，有互生、對生、輪生等。互生者一節一葉，葉葉交錯；對生者一節二葉，葉葉相對；輪生者一節多葉，狀如輪輻。

## 功能

葉之常也，在承日以光合，散水汽以調攝。然亦有奇用者：如仙人掌之刺，葉枯而成，所以禦旱敵；又如蒲桃之蔓鬚，亦葉所化，以助攀援。
# 醇

羥基者，醇之特徵官能團也。
醇
**醇**者，官品也，式R-OH。羥基其特徵官能團而名之。性稍躍，乃易燃液體也，親水親油，乃溶劑之極品。消毒火酒（含異丙醇）、酒（含乙醇）者皆有之。

醇之子類甚繁：論其烴基之異，蓋分飽和醇、不飽和醇、脂環醇、芳香醇也；論其烷基之多寡，分伯（一級醇）、仲（二級醇）、叔（三級醇）三者；論其羥基之數，曰一元、二元、三元之類。羥基多於二者，皆謂之多元醇。

乙醇者，常見之徒也。製以千年，用以千年，可殺菌亦可製酒，亦用製溶劑、作原料矣。

## 效性

其效多見者有四，曰代效（鹵代反應），曰失水（失水反應），曰氧效（氧化反應）、曰酯化（酯化反應）。代效者，以鹵素取羥基代之，得鹵代烷。失水者，消去反應也，去羥基、一氫者，得烯烴、水。

至于氧效，伯醇者受氧得醛，再而得羧酸，仲醇者生酮，而叔醇者，繫羥基之碳無氫也，故性穩而不受氧矣。酯化者，並羧酸者而得酯、水矣。

|  |
| --- |
| 官能團 |  |
| 乙醯基 · 乙醯氧基 · 醇 · 酚 · 醛 · 烷烴 · 烯烴 · 炔烴 · 烷氧基 · 醯胺 · 胺 · 偶氮化物 · 苯 · 羧酸 · 硫代羧酸 · 氰酸酯 · 雙硫鍵 · 酯 · 醚 · 環氧化合物 · 鹵代烷 · 腙 · 亞胺 · 異氰酸酯 · 異腈 · 異硫氰酸酯 · 酮 · 次甲基 · 腈 · 硝基化合物 · 亞硝基化合物 · 有機磷 · 肟 · 過氧化物 · 亞磷酸二酯與膦酸酯 · 吡啶 · 碸 · 磺酸 · 硒酸 · 亞碸 · 硫氰酸酯 · 硫酯 · 硒酯 · 硫醚 · 硫醇 · 硒醇 · 碲醇 · 尿素 · 酸酐 · 疊氮化合物 · 芳香烴 · 酰鹵 |
# 天演

《天演論》書影
**天演**者，本西國格物家言也。其學以天擇物競二義，綜萬彙之本原、考動植之蕃耗，言治者取焉。因物變遞嬗，深揅乎質力聚散之義，推極乎古今萬國盛衰興壞之由，而大歸以任天為治。赫胥黎氏起而盡變故說，以為天下不可獨任，要貴人以人持天。以人持天，必究極乎天賦之能，使人治日即乎新，而後其國永存，而種族賴以不墜，是之謂與天爭勝。而之爭天而勝天者，又皆天事之所苞。是故天行人治，同歸天演。

而今生物天演之則者，始於查爾斯·達爾文。達爾文氏就加拉巴哥群島，觀禽鳥，而得之矣。

## 據

* 嚴復·《天演論》·商務印書館民國二十八年版·吳汝綸敍。
# 天擇

**物競**者，物爭自存也。**天擇**者存其宜種也。意謂民物於世樊然並生，同食天地自然之利矣。然與接為構民物，各爭有以自有。其始也種與種爭，弱者常為強肉，愚者常智者役。及其有以自存而遺種也，則必強忍魁傑，矯健巧慧，而與其一時之天時地利人事最其相宜者也。

達爾文以「天擇」釋生物天演之道。意指生物因境遇使然，變異不止，適者數增，不適者減。

## 兼查

* 遺傳學
* 變異

## 據

* 嚴復《天演論》
# 物類宗衍

《宗衍》扉頁，西曆一八五九年版。
《**物類宗衍**》，通譯《**物種起源**》，達爾文氏著。大旨謂：物類之繁，始於一本。其日紛日異，大抵牽天系地與凡所處事勢之殊，遂至闊絕相懸，幾於不可復一。然此皆後天之事，因夫自然，而馴致若此者也。

書所稱述，獨二篇為尤著，西洋綴聞之士，皆能言之。其一篇曰〈爭自存〉，其一篇曰〈遺宜種〉。所謂爭自存者，謂民物之於世也，樊然並生，同享天地自然之利。與接為構，民民物物，各爭有以自存。其始也，種與種爭，及其成群成國，則群與群爭，國與國爭。而弱者當為強肉，愚者當為智役焉。迨夫有以自存而克遺種也，必強忍魁桀，趫捷巧慧，與一時之天時地利洎一切事勢之最相宜者也。且其爭之事，不必爪牙用而殺伐行也。習於安者，使之處勞，狃於山者，使之居澤，不再傳而其種盡矣。爭存之事，如是而已。是故每有太古最繁之種，風氣漸革，越數百年，或千余年，消磨歇絕，至於靡有孑遺，如卵學家所見之古禽古獸是已。此微禽獸為然，草木亦猶是也；微動植二物為然，而人民亦猶是也。人民者，固動物之一類也。達爾文氏總有生之物，而標其宗旨，論其大凡。

達爾文者，英國講動植之學者也。承其家學，少之時，周歷寰瀛。凡殊品詭質之草木禽魚，裒集甚富。窮精眇慮，垂數十年而著此書。自其出，歐美二洲幾於無人不讀，而泰西之學術政教，為之一斐變焉。論者謂達氏之學，其彰人耳目，改易思理，甚於奈端氏之天算格致。嚴復以爲殆非溢美之言，曰：「其為書證闡明確，厘然有當於人心。」

## 據
# 查爾斯·達爾文

**查爾斯·達爾文**，英國講動植之學者也。承其家學，少之時，周歷寰瀛。凡殊品詭質之草木禽魚，裒集甚富。窮精眇慮，垂數十年而著一書，名曰《物類宗衍》。自其書出，歐美二洲幾於無人不讀，而泰西之學術政教，為之一斐變焉。論者謂達氏之學，其彰人耳目，改易思理，甚於奈端氏之天算格致，殆非溢美之言也。其為書證闡明確，厘然有當於人心。大旨謂：物類之繁，始於一本。其日紛日異，大抵牽天系地與凡所處事勢之殊，遂至闊絕相懸，幾於不可復一。然此皆後天之事，因夫自然，而馴致若此者也。

## 據
# 生物學

坤輿生物
**生物學**，初譯**生學**，格致之學也。論萬物之生命，究其存活之理。

生命者，有形有氣，能自動自感，能生能死，能增能減也。萬物之中，或有草木，或有禽獸，或有魚蟲，或有人類，皆生命也。生命之形，各有不同，或圓或方，或長或短，或大或小，或美或醜也。生命之氣，亦各有異，或寒或熱，或濕或乾，或陰或陽也。生命之動感，更各有差，或快或慢，或強或弱，或聰或昧也。

是以生物學家，究其形氣之本原，明其動感之規律，以知萬物之所以然也。生物學之源，起於上古之智慧，發於近世之科技，廣於今日之世界。生物學之用，益於世人之健康，潤於地球之環境，惠於萬物之和諧。生物學之趣，在於發見之喜悅，在於創造之驚奇，在於學習之樂趣。

生物學所究甚廣，涵蓋草木、禽獸、魚蟲、人類諸種，並析其形態、功能、遺傳、演化、分布、互動各項。生物學家或察自然之現象，或行實驗之研究，或用數理之方法，以窺見生命之本源也。

## 據

* 《人人百科》〈生物學〉一文。
# 格致

**格致**者，謂格物致知。《大學》云：「致知在格物，物格而後知至。」朱子注曰：「推極吾之知識，欲其所知無不盡」，「窮至事物之理，欲其極處無不到也。」

## 中學之格致

## 西學之格致

通語稱**科學**者，英言**賽恩斯**（science），五四人稱**賽先生**，明清人謂之**格物致知之學**，略云**格致**、**格物**、**格學**。梁啟超曰：「形而下學，即質學、化學、天文學、地質學、全體學、動物學、物學等是也。吾因近人通行名義，舉凡屬於形而下學，皆謂之格致。」今名科學，日賢西周之譯也。本詁科舉之學，或分科之學，明治後乃專指science，今則統人文、物理而言之矣。
# 代謝

輔酶三磷酸腺苷之結構
**代謝**，亦稱**新陳代謝**及**細胞代謝**。其者，蓋凡生命者之化變也。可代凡生命之化變，總稱之。其分二：一曰分解代謝，一曰合成代謝。前者解以獲能，後者合以成體。二終之，遂天命所終之。其之化變者，代謝途徑也，酶所催而驅以化變，各徑成網，相互以創眾生物。何等量者，皆同似之。

## 詞

譯自希臘文：μεταβολή
。其意者，變也。

「其間衰老者或有代謝。」——清·洪亮吉《治平篇》

## 史

宋末元初，阿剌伯一醫士（其名：ابن النفيس）約論之「體存二態，一曰散解（dissolution），二曰滋養（nourishment），難避歷變」。

一六一四年，一洋人（其名：Santorio Santorio）刊一巨著（書名：Ars de statica medecina），論人體代謝之實驗。錄秤於食、宿、飲、泄、性洩、茹素之前後。述其食之多者，如其之說「無知覺排汗」而失之。前人未通代謝之事，普信「生機論」。凡攸關生機之事，自依一理，皆非格學可窺，循非格學之道，自有定自我之力。靈非物也，無通格學。僅之生物可轉非官品成官品。瑞典化學之父（其名：Jöns Jacob Berzelius），亦同與民堅信，始用有機化學一詞，以述之「生物物質之化學研究」。然，其徒以氰酸鉀、硫酸銨求氰酸銨，誤得脲，其官品也，續謬論終之。

又，十九稘亦一洋人（其名：Louis Pasteur），究酵母解糖為酒精，乃酵素催之。曰其與命與酵母細胞連，非與細胞之死、腐連。廿稘初，一洋人（其名：Eduard Buchner）得酶，生物化學始也。

## 析

### 分解代謝

### 合成代謝

### 能量轉換

## 物

凡生物者三基本生物分子所構，一曰氨基酸，二曰脂類，三曰醣類。皆代謝製之，以構細胞，以構組織。

### 氨基酸

詳見：朊
氨基酸者，相以肽接，並氫並各，賦成朊者，成諸構象，生物之基，催化代謝。

### 脂類

脂類者，非極性，疏水性，雙親性。構膜儲能傳訊各類。

### 醣類

詳見：醣類、醛、酮
醣類醛酮，直鏈環鏈，運儲能量，結構支撐，等等各類。

### 核酸

詳見：脫氧核糖核酸
脫氧核糖核酸，儔者核糖核酸。核酸直鏈，轉錄轉譯，遺傳資訊。

### 輔酶

### 輔因子

## 功

* 解食得能
* 化外成已
* 造配元件
* 分解官品
* 供物能量

## 調節

## 演化

## 熱力學

## 異型代謝

## 註

## 據
# 地理學

**地理**者，大地之理也。《易》曰「仰以觀天文，俯以察地理」。夫地理之學，古今中外皆有之。

其學之大宗有二，曰「自然」，曰「人文」。

自然者，觀諸天地也，窮天地而究四海，知海陸所成，探日月星相者也。人文者，觀天下世間群社，論四海列國百態之學也。二學互補而生，不可或缺。

古人由以地學為方技，製山川輿圖也。彼時不知天地為球，輿圖多宗天圓地方之說。今人可飛天而瞰天下，遂得精確。
# 趙宋

| 宋 |
| --- |
| 宋之所在 |
| **國體：** | 君主制 |
| **元首**： | 皇帝 |
| **總揆**： | 同中書門下平章事 尚書左僕射、尚書右僕射 太宰 左丞相、右丞相 |
| **國都**： | 東京開封府 西京河南府 北京大名府 南京應天府 行在臨安府 |
| **國語**： | 雅言 |
| **通貨**： | 銅幣、交子 |
| **立國**： | 建隆元年二月 太祖即皇帝位 |
| **亡國**： | 靖康二年（北宋） 德祐二年舊曆四月（南宋，臨安陷落） 祥興二年春正月（南宋，全軍覆滅） |
| 前後歷三百二十年 |

**宋**，肇於太祖匡胤，失國於徽宗佶，前後一百六十七年，傳九帝。紹興元年，高宗構光紹九鼎於臨安，是為南宋，北抗金，西服大理國，東界以淮水，西界以大散關，割據南方。亡於元，國祚九帝百五十三年。合三百二十年。

## 興廢

### 太祖立國

周顯德七年，殿前都檢點趙匡胤素有大志，鎮，定二州既有報北軍南寇，周相王溥，符太后以時殿前都點檢趙匡胤領軍拒之，軍至陳橋驛，從弟匡義，部將石守信謀，加黃袍，引軍歸汴，復與眾誓約不得驚動都人；入城之日，市不改肆，恭帝旋禪位，**史載**：翰林學士承旨陶谷在旁，出諸懷中而進之，曰：已成矣。

建隆元年春，大赦，改元，定國號曰宋。諸柴氏子弟安堵如初。太平興國三年，納吳越國，移其主錢俶至汴京。翌年，太宗御駕伐北漢，虜其主劉繼元，尋引軍燕雲十六州，為遼所敗，遂不復北進。五年，交趾丁氏內亂，宋欲襲而有之，其將黎桓誘宋軍深入，王師敗績，遂不復南下。由是疆土定。

### 澶淵之盟

景德元年，遼蕭太后揮師南侵，大破宋軍諸路，直下汴梁，至澶淵，真宗恒從寇准議，親征，宋軍大振，遂成澶淵之盟，遼宋乃議和，通秦晉之好。

### 慶曆和議

乾興元年，太子禎繼位，是為仁宗，慶曆四年，西夏東犯宋於關中，敗宋軍者再三，而國力不支，遂稱臣於宋，成慶曆和議而去。仁宗性簡約，不好費帑幣，在位四十有二年，文教大化，內無軍亂，外成和議，民數蒸蒸然焉，有宋以降文化諸端皆有此始。是為仁宗盛治

治平三年，英宗曙以司馬光設局專修資治通鑒。

### 熙寧變法

熙寧元年，神宗令王安石變祖宗之法，立新法是，為熙寧變法。新法既行，利弊立現。

及元祐元年，司馬光盡廢新政。

哲宗煦元祐中，宣仁太后主新黨為元豐黨人，舊黨為元祐黨人，行舊法。紹聖元年，宣仁太后薨逝，哲宗親政，復行新法，用章惇，曾布，是為紹聖紹述。尋伐西夏，破之，夏乞和。

元符三年，徽宗佶即位，欽聖太后稱制，并用新舊兩黨，以熙恰朝廷，太后薨，新黨得勢，用蔡京，崇寧四年，刻元祐黨人碑，以司馬光舊黨為奸臣。徽宗間，蔡京多行新法，變鹽法，民怨之，而後世鹽法竟多仿京之所制。

### 靖康之變

靖康二年，金軍圍汴京，先是，宋廷罷李綱，雖致北人南下，而復從開封尹何㮚議，用詐民郭京，聚眾七千七百七十七人，號曰神兵，十一月丙辰日，宋軍開城，以神兵擊金軍，大敗，金軍登城，諸將死之，徽欽二帝北虜，北宋遂亡。是為靖康之恥。

### 宋室南遷

建炎元年五月初一，高宗踐祚於南京應天府，尋走揚州，北兵追而不舍，高宗遂幸臨安，都之。韓世忠大敗完顏宗弼，金人乃班師。

### 紹興和議

紹興八年，宋金和議始成，十年，金人背約而南下，復略河南諸地，乃以岳飛討之，軍次朱仙鎮，高宗意不決，卒用秦檜計，誅之。紹興和議乃成。

### 隆興和議

紹興三十一年春五月，金主完顏亮興師征宋，用陳康伯禦之，十一月，中書舍人虞允文敗金人於採石，亮乃移師瓜洲，是月，金軍以亮爲主無道，乃弑之，國難遂解。孝宗隆興二年，宋金隆興和議成，約以叔侄之禮，北人改詔爲國書，改歲貢爲歲幣，始得國體於金焉。

### 嘉定和議

淳熙十六年，孝宗禪位居重華宮。子惇嗣，是為光宗。在位五年，皇后李氏專擅，不恤親。朝野怨之。禪位，子擴立，是為寧宗。紹熙五年，秋八月。寧宗聽政。開禧二年，從宰相韓侂冑議，北伐金。王師敗績。金人來討，以渝盟故也。乃梟侂冑首以獻。嘉定元年，秋。嘉定和議成。金為叔，宋為侄。歲幣三十萬兩，絹三十萬匹。犒軍銀三百萬兩。

嘉定十七年，秋八月。寧宗崩，宋相史彌遠弑太子竑。宗侄昀立，是為理宗。紹定五年，冬十一月。宋與元人討金。滅之，宋人入開封府。端平元年，謁宗廟諸陵於洛。是為端平入洛。開慶元年，元人克宋四川。景定五年，冬十月，帝崩。侄禥嗣，是為度宗。改元咸淳。在位十年，宋益危。咸淳十年，秋七月。帝崩。子㬎嗣，是為恭皇帝。二年而宋降於元。兄昰立，是為端宗。遷宗廟於閩。泉州陷，帝遷於粵。崩。弟昺嗣。

祥興二年，春正月，王師戰元人於厓山，敗績。丞相陸秀夫負帝投海。宋亡。

## 內政

行二府三司制，削相而強君權之制。設樞密院、中書門下省、計省。中書門下省，內有同平章事，其省之長官，下設參知政事，以分同平章事之權。樞密院掌軍，以分同平章事之軍權。二府者，中書門下省、樞密院者也。計省者，三司也，三司為戶部、鹽鐵、度支也。分同平章事之財權。二府三司者，上轄於皇，不轄於相。二府三司制，弱宋也。

## 外交

## 禮儀

宋祭祀之制多因唐，主祀昊天上帝、祭皇地祇及千百神明、皇祖皇宗。冬至祀上帝，夏至祭地祇。漸而虧其恭恪。真宗大中詳符八年十月九日，太常寺以諸祠獻官少，增其員。神宗元豐三年，議定郊祀禮制。

昭文館、集賢院、史館爲三館，總爲崇文院，中有祕閣，以三館文物實之。元豐改制，省三館，置祕書省。

## 世系

* 太祖皇帝匡胤
* 太宗皇帝炅
* 真宗皇帝恒
* 仁宗皇帝禎
* 英宗皇帝曙
* 神宗皇帝頊
* 哲宗皇帝煦
* 徽宗皇帝佶
* 欽宗皇帝桓

靖康之恥，金人擄徽、欽二宗北狩，北宋亡。高宗中興，偏安於臨安府，肇南宋之基。

* 高宗皇帝構
* 孝宗皇帝昚
* 光宗皇帝惇
* 寧宗皇帝擴
* 理宗皇帝昀
* 度宗皇帝禥
* 孝恭懿聖皇帝㬎
* 端宗皇帝昰
* 皇帝昺

國亡於元。

## 引據

* 《宋史》元丞相 脫脫撰

|  |  |
| --- | --- |
|
 | 聲音動靜，具錄於**維基共享︰宋** |
# 鮫

鮫
**鮫**者，一曰**鮫魚**，動物也，長達一二丈，常舍熱帶海洋，肉食性。卵胎生。游速翕忽。其鰭供食。鯊魚多種，有極大者，其皮如沙，今人以為刀劍鞘。吹沙，小魚耳，體圓而有點文。

## 注

### 康熙字典

【唐韻】古肴切【集韻】【韻會】【正韻】居肴切，音交。【說文】海魚，皮可飾刀。【山海經】漳水東南流注于睢，其中多鮫魚，皮可飾刀劒，口錯治材角。【註】鮫，鮒魚類也。皮有珠文而堅，尾長三四尺，末有毒，螫人。【述異記】魚虎老，變爲鮫魚。【通雅】鮫，海鯊魚之最大者也。【本草】陳藏器曰：鮫魚出南海。似鼈無腳而有尾。一名沙魚，一名鰒魚。李時珍或言：本作，譌爲鮫。鮫長丈許，腹有兩洞，貯水養子，一腹容三四子，朝從口出，暮還入母腹。【史記·禮書】鮫韅。【註】徐廣曰：鮫魚皮可以飾服器。【後漢·輿服志】皆以白珠鮫爲剽口之飾。【荀子·議兵篇】楚人鮫革犀兕以爲甲。【註】以鮫魚皮及犀兕爲甲。

又官名。【左傳·昭二十年】澤之萑蒲，舟鮫守之。【註】舟鮫，官名也。【疏】鮫，大魚之名，澤中有水有魚，故以舟鮫爲官名也。

又鮫人。【左思·吳都賦】訪靈夔於鮫人。【註】鮫人居水中。【述異記】鮫人水居如魚，不廢機織，眼泣則成珠。

### 說文解字注

鮫。海魚也。皮可飾刀。今所謂沙魚，所謂沙魚皮也。許有魦字，云从沙省。葢卽此魚。陳藏器曰：沙魚狀皃非一。皆皮上有沙，堪揩木，如木賊。蘇頌曰：其皮可飾刀靶。按其皮可磨錯，故通謂之䱜魚。音措各切。有鐇䱜，有横骨在鼻前如斤斧形者也。有出入䱜，子朝出求食暮還入母腹中者也。淮南子：鮫革犀兕爲甲冑。中山經有鮫魚，郭云：卽此魚。中庸：黿鼍鮫龍。本又作蛟。从魚交聲。古肴切。二部。

## 據
# 中世

羅馬崩壞、中世肇始，泰西諸國圖
**中世**者，泰西之中葉也。始於西羅馬之季世，終於文藝之再興，凡千載有餘。是時，封建為政，諸侯割據。農桑為本，工商衰微。教會專權，主文教禮樂。騎士為貴，農奴為賤。

初，蠻族大舉入寇，舊制盡壞。哥德人陷羅馬，汪達爾族據非洲，昔日帝國，分崩離析。後有法蘭克查理曼者，統一西土，建神聖羅馬帝國，文教稍興。其子孫不肖，國祚不永。既而，諾曼人征英，建立新朝。威廉公跨海而來，擊敗薩克遜王，遂定英倫之業。

十字軍東征，窮九伐之師。教皇倡議，諸侯響應，欲復耶路撒冷之舊觀。軍興二百年，功敗垂成。然中西交通，商賈往來，文明交流，斯為美談。城邑漸興，行會林立。學府大開，巴黎、牛津、劍橋諸校，名聞遐邇。經院之學盛行，哲學神學並重。阿奎那者，集其大成。

英法百年交兵，連綿不絕。愛德華三世始，亨利五世終。英雄輩出，貞德、黑太子，史冊留名。戰事之餘，諸邦漸立。東歐則為蒙古鐵蹄所蹂躪。欽察汗國橫行，基輔羅斯俯首稱臣。東羅馬日衰，終為土耳其所滅。君士坦丁堡陷落，千年帝國，煙消雲散。

末世，黑死為厲，民心惶惑。疫癘橫行，歐陸人口，銳減三分之一。農奴漸脫桎梏，封建制日頹。工匠短缺，賃值日增，農民起義，此起彼伏。新航路開闢，地理大發現。葡人繞非洲抵印度，哥倫布渡重洋至新大陸。印刷術興，古騰堡創鉛字泥版，知識廣傳。

蓋中世多艱，然亦饒多姿采。封建雖行，自由邑亦興。騎士雖尚武功，吟風弄月亦風雅。教會雖權重，然庇護學術，創立大學。十字軍雖徒勞，然開中西交流之門。瘟疫雖肆虐，然促農奴解放，工匠地位日隆。戰亂雖頻仍，卻催生民族國家。

由是觀之，中世實承先啟後。封建既崩，邦國乃立，此近世之先聲也。學術雖受教會之羈絆，然漸有所進，為文藝復興之先導焉。騎士精神，雖近迂腐，然亦開風雅之先河。航海之術日精，遂開地理大發現之端。印刷之興，廣傳知識，啟蒙運動之源也。

一千年間，興衰代謝，無日不變。然歐洲列邦，文明根基，實肇端於此。後世學者，每輕中世，謂之黑暗，誠或過矣。

## 據
# 真菌

真菌
**真菌**者，真核生物之類也。微至酵母菌，巨至菇蕈，皆屬其類。其以不動型類植物，以合肝醣類動物，不以花生殖是順故，嘗與藻類被稱隠花植物。一九六九年，洋人惠塔克氏（Whittaker）暢五界説，真菌由是獨立，是為「真菌界」。今分子系統析，菌類遠植物而近動物（後鞭毛生物）。真菌之屬，有染植物而致病疫者，有侵動物而致癬疾者，然多者並無其害，或成地衣以給養，或組菌根以輸通，其分解養分，以歸之於大地。微真菌，生態系其四分五裂矣。真菌亦為人所用，食品藥物，得益於真菌者眾。

## 類系

盤古之時，真菌者惟四門，壺、接合、子囊、擔子是矣。二零零七年英真菌學會云，真菌界有微孢子蟲門、壺菌門、新麗鞭毛菌門、芽枝霉門、捕蟲黴菌亞門、梳霉亞門、蟲黴菌亞門、毛黴菌亞門、球囊菌門、含子囊菌門、擔子菌門之雙核亞界。今者十載打過，分類遞嬗，二零一八年，真菌界十有八門矣。

## 天演

今分子系統析云，真菌近動物。云二者由類「領鞭毛蟲」（choanoflagellate）之祖先分岐。領鞭毛蟲者，單幺也，細胞在盃状物，後有一鞭。真菌原始之壺菌類與之同，有一鞭，證據是也。故總動物與真菌，名以後鞭毛類。

古來，卵菌與黏菌亦真菌之屬，然今之所知，其形類真菌，乃趨同所致，非真菌矣。今前者歸於SAR分類群，而後者歸之變形蟲界矣。
# 阿奎那

*Super Physicam Aristotelis*, 1595
聖**阿奎那**，名多瑪士，（San Tommaso d'Aquino），那不勒斯羅卡塞卡（Roccasecca）人也。羅馬公教道明會士。經院學之宗，世稱**天使博士**（Doctor Angelicus）。著《神學大全》，合神、哲學。

## 傳

初，阿氏篤志修行，母惡之，囚之城中，一年不出。兄欲以妓褻之，不遂。母兄感其誠，乃從之。入道明會。阿氏在學，爲諸生所鄙，戲謂之愚牛。阿氏遂勤於學，日進一日。久之，書記四人不能載其一時之論。及論畢，錄者不過頁。由是眾人歎服，咸慕爲師。及老，阿氏奉神至謹，曰：藁葬我論者，已盡覩矣。而人不之解。一二七四年，卒。一三二三年，敕封聖人。

## 哲思

德有二種，曰神德、心德。神德者，虔信、希望、慈善也。心德者，慎行、中庸、正義、不動也。神德玄明沖默，本於上主，不能盡祥，心德體用，本於人心，可以詮述。

法具四品，曰恒法、常法、人法、聖法。恒法，神智光宅六合，宇宙之所以。常法，恒法之於人也。人法，俗世律法也。聖法，天啟也。

因有二果，所止唯一。凡諸別枝，皆非本意。是謂**二果之教**。
# 文藝復興

十五世紀末，義大利諸邦國輿圖
**文藝復興**者，泰西移風易俗之舉也。始自十二世紀，迄及十七世紀，凡五百載又餘。夫西羅馬亡國以降，泰西諸國並立，比歲交侵，民不聊生，黔首襤服，將以出世，仰奉神明，文藝之事，遂無問津者。時，文教所存，在乎修道院，惟修士多假借神明之說，典籍之本意也曲矣，是以古聖之教，殆無所承。至若東羅馬、大食，則文教大盛，遠勝西歐，史稱「西歐黑暗時期」。

迨十二、十三稘，商市日盛，庶民寖裕，教會出世之說，益不合宜，爰有所謂入世重人者。而義大利邦國林立，競相致富，乃首興焉；東秦既亡，學者紛離，而其往義國者眾矣，周、秦之學遂復。

若夫泰西上古之學，重人而不重神，髣若孔孟之道，其所復見，大易世俗，民益賢。乃致土語詩文、藝術、格致諸事興焉。會活字印刷之行，學論益盛，布及全歐，英吉利、法蘭西、普魯士、斯賔、蒲圖句等，咸有見焉。

## 復古學

黑暗時期之季，泰西始有大學，而所傳授者，多為神學。神學以外，則首言亞里士多德，蓋亞氏之學，息微久焉，猶幸阿拉伯人存之，遂能返乎歐洲，此可云古學之初究焉。及至佩脱拉克生，究古學者日多，而其人多重人，故得人文主義者之名。夫佩氏者，義大利佛羅倫斯人也，肇乎考據之學，不以《耶經》釋古，廣集古文殘稿，布學舉國，有若韓柳之倡古文，由是文教復焉。

至若古學之復焉，始真理之求、復古文之原、興學舍之建、釋女子之困，遠鬼神、重人倫，可謂文藝復興之先也。

## 方言屬文

夫中古之世，多書通俗拉丁文，然其既不古雅、亦異乎語音，民多病之。迨古學復興，文人漸多，始有以方言入文者。蓋其同源古學，然古學為縱，直溯上古；方言為橫，諸國有異。義大利但丁之《神曲》，薄伽邱之《十日談》，英國莎士比亞之諸劇本、西班牙塞萬提斯之《唐吉訶德》、德意志馬丁路德之德文聖經等，咸為方言文學之表焉。由是諸國之文字漸成，乃至今日之貌。

## 興藝術

至若藝術之學，首重圖畫、雕刻、建築三事。中古之時，三者咸為教會所用，畫必神明、刻必教會、樓必高聳，以彰出世之意。迨十三世紀末，佛羅倫斯廣建樓宇，以為公用，風格始多，數百年間，名匠輩出，若拉斐爾、若米高安哲羅等。米氏亦業雕、畫之事，名作多甚，若大衛像、若《創世紀》，傳於今世。拉氏則兼業畫焉，尤以《雅典學派》《歡樂之仙女》等名世。

然則雕刻、圖畫之異乎中世者，何在？蓋為人焉。縱所刻所畫為神明者，是時之作，多顯人性，有天人合一之感，而中古之作，則遙不可及，高高在上，莊嚴有餘，慈憫不足。此間有名達文西者，三者兼舉，並精格致，博學多才，傳世之作，若《蒙羅麗莎之微笑》、《維特魯威人》，當可表率斯世焉。

## 重格致

遙想古希臘之時，探究好新之風大盛，由是格物致知者多甚，惜乎以後千年，無有繼焉。迨十三世紀，培根羅哲爾始復斯學，倡實驗之要，以究天地之理，窮萬物之本；並創致用之學，利乎蒼生，革乎世俗，興乎國運。爾後哥白尼、伽利略諸士，立地動說，去教會天動之言，並力抗其逼害，格致遂益盛。至十七世紀，文藝復興雖息，格致之學不艾，啟蒙時代乃始。

## 結論

文藝復興，奠泰西當世之盛也。蓋泰西之民，因之風俗驟易，惟人是尚；自繇探賾，盡抒其見；廣立學舍，銳意學論，窮理究物。凡此三者，足以強國也已。爾後之働匠維新，蓋亦承之耳。

## 據

* 陳衡哲著《歐洲文藝復興小史》

|  |  |
| --- | --- |
|
 | 聲音動靜，具錄於**維基共享︰文藝復興** |
# 啟蒙

勒莫尼耶繪喬芙蘭夫人紗籠讀伏爾泰悲戲中國孤兒圖
**啟蒙**，又名**啟蒙世**、**理道世**，謂十七世紀至十九世紀，歐洲學士哲人，治學、格物之變也。其變出於先世之文藝復興人道主義。學林著作，或以牛頓氏《自然哲學之數學原理》（一六八七年著）為先。法國史家，習以一七一五年至一七八九年為啟蒙世，開於路易十四崩，而止於法國大革命，舊制崩毀焉。寰宇諸學者，多以十九世紀初為其終。時學士哲人，多聚於格物學院、共濟諸會、文章議廳、咖啡飲店，刊梓書籍、學報、小書，以匯論所思。啟蒙所得，輕君主、教會，而開十八、十九世紀政治革命之先河。後十九世紀潮流，如自由主義、復古主義者，多溯其學於啟蒙。啟蒙之顯學，以理道治世，以見聞立知，尚自由、進步、寬容、博愛，籲立憲制、別政教。法國哲人於是尚一己之自由、宗教之相容，非君主專制、教會規條。其時，格致之法、化約之論，尤為學人所重；宗教正統，愈為所輕，伊曼努爾康德作《答何謂啟蒙》即論之，「敢知」一語出焉。

## 據
# 細菌

顯微鏡下細菌圖
**細菌**者，簡稱**菌**，屬微生物，為單細胞之物，遍布天下，無處不有，數量之多，為生命之冠。菌之古，與天地同壽，四億年前已有其蹤，先於萬物而生，歷經千變萬化。

菌之類，不同於人畜草木，無核無膜，與古生物合稱原核生物。菌之居，或在土壤水域，或在極地深海，或在地殼火山，無所不至，無所不能。菌之用，為物質循環之要素，為廢物回收之功臣。菌之性，或善或惡。善者，與人和平共處，或助人造福。惡者，致人百病，如霍亂、炭疽、肺癆等。人以藥物治其病。菌之形，各有所好。或圓如珠、曰球菌，或長如棒、曰桿菌，或曲如螺、曰螺旋菌，或異於常。或成多細胞之體，如絲狀、團狀、果實狀等。菌之群，常附於表而成膜，即生物膜，內有菌類凡多。自然之中，泰半菌類皆存以生物膜，即久疾之緣由也。生物膜較諸游離菌，除去更難。菌之數，凡二百穰，生命之泰半也。今人所知，蓋百有其二而已。菌之功，不可勝數，治污水、清油污、酵食品、取金屬、究生物等，皆仗其力。

## 據
# 集論

**集論**者，當世算術之本也。凡數學之物，殆必為集。若夫光大其者，乃德意志疇人康托爾（Georg Cantor）耳。

## 樸素集論

一八七四年，康托爾撰文曰：「夫實數集者，不可一一對應自然數集，故實數遠多於自然數耳。」遂始集論之學。

文出，訿譽參半。訿者曰：「數，有限之量也；以有限之理則，論無限之事，誠不可也。」

未幾，代數、幾何、運算、測度諸學，咸以集論言之。

初，物聚皆可成集，遂生悖論。故後人脩之曰︰「凡合乎公理者，方能成集耳。」至若希爾伯特（Hilbert）著《樸素集合論》，言康托爾之說，舊集論遂亦名樸素集論耳。

## 羅素悖論

**羅素悖論**（Russell's paradox）曰：「無己之集，聚以集成，問此集有已乎？則自相矛盾而不可解。」

言以公理集論，無己之集，聚莫集成，故羅素悖論不再耳!

## 公理集論

今疇人多宗ZFC集論，Z者，策梅羅（Zermelo）也；F者，弗蘭克爾（Fraenkel）也；C者，選擇公理（Axiom of Choice）也。其公理有十：

一曰外延公理︰甲乙之元素咸同，則甲乙亦同。

二曰空集公理︰有無物之集矣。

三曰配對公理︰凡有二物，必成一集。若二物同，則得一物之集耳。

四曰並集公理︰若有集，則有其元素之並集。

五曰無窮公理︰馮諾曼定義之自然數，亦為集耳。

六曰分類公理：有集甲及命題乙，則甲之物合命題乙者，亦成集耳。又曰子集公理。

七曰替代公理︰有集甲及一單射，則甲之元素所射者，亦成集耳。

八曰冪集公理︰若有集，則其冪集亦存。

九曰正規公理︰若有非空集甲，則有元素乙，而甲乙之交集為空。

十曰選擇公理︰若有非空集，則有其元素之直積。

## 結論

問：有如斯集，小於實數集而大於自然數集乎？此為連續統是也。

答：無論有無，咸可證無矛盾於ZFC集論，蓋有無皆有新集論耳。故曰︰「ZFC集論未足善耳。」

希爾伯特嘗期完備之集論。然於一九三一年，哥德爾（Godel）證曰：「凡合自然數之公理集論，無矛盾則弗足善耳。」此即為不完備定理耳。誠如是，則集論之限，可曰無窮耳！

集論

元素｜
集｜
族｜
子集｜
交集｜
併集｜
補集｜
冪集｜
有序對｜
直積｜
關係｜
映射｜
等價｜
偏序
# 大英百科

第十一版大英百科之卷首
**大英百科**者，百科全書也。主纂者十九，而所與博士，計有四千耳。所收廣博，有識之士，多欲閱之。一七六八年，始成於愛丁堡，爾後屢新之，迄今十有五版耳。數百年間，莫之能敵，天下言百科者，必先大英，故得利甚豐。然近世十數年，互聯網興，微軟百科、維基大典繼起，索文益便，所費益微，大英相形見絀，亟圖革新，出光碟版，復置網上，以便眾人，然勝負未可知也。
# 人類學

**人類學**者，究寰宇族群之異同，察文明演進之脈絡，猶太史公之志也。《山海經》載殊方異俗，《禮記》敘冠婚喪祭，皆古人觀風問俗之遺蹤。蓋人猿揖別以來，衣冠禮樂、器物技藝，莫非族群應天時、適地理之跡。

西方博物家如利瑪竇著《坤輿萬國全圖》，亦兼錄各邦風物，足見東西方皆有探賾索隱之傳統。近世學科既立，馬凌諾斯基孤舟南海，究原始交換之禮。列維·斯特勞斯剖神話結構，尋思維共通之基。

當今寰球村成，部落儀式化為展演，虛擬祭壇並存於雲端。昔人「禮失求諸野」，今則野禮漸湮，數位人類學方興。然究其根本，仍在明辨「人之為人」，使千載之下猶聞擊壤之聲。
# 大麥

大麥田
麰穗
**大麥**，通作**麰**，因其苗粒皆大於來，故得大名，牟亦大也。

## 集解

陶弘景曰：「今稞麥，一名牟麥。似穬麥，惟皮薄爾。」

蘇恭曰：「大麥出關中，即青稞麥。形似小麥而大，皮厚，故謂大麥。不似穬麥也。」

蘇頌曰：「大麥，今南北皆能種。蒔穬麥有二種，一種類小麥而大，一種類大麥而大。」

陳藏器曰：「大、穬二麥前後兩出，蓋穬麥是連皮者，大麥是麥。米但分有殼無殼也。蘇以青稞為大麥，非矣。青稞似大麥，天生皮肉相離。秦隴、巴西種之。今人將當大麥米，糶之不能分也。」

陳承曰：「小麥，今人以磨麵日用者為之。大麥，今人以粒皮似稻者為之。作飯滑，飼馬良。穬麥，今人以似小麥。而大粒、色青黃作麵，脆硬食多脹人。汴洛河北之間又呼為黃稞。關中一種青稞，比近道者粒微小、色微青，專以飼馬。未見入藥用。然大、穬二麥其名差互。今之穬麥似小麥，而大者當謂之大麥。今之大麥不似小麥，而穬脆者當謂之穬麥。不可不審。」

李時珍曰：「大穬二麥註者不一。」

按《吳普本草》，大麥一名穬麥，五穀之長也。

王禎《農書》云：「青稞有大、小二種，似大小麥，而粒大皮薄，多麵無麩。西人種之，不過與大小麥異名而已。」

《郭義恭廣志》云：「大麥，有黑穬麥，有（禾宛）麥，出涼州，似大麥。有赤麥，赤色而肥，據此則穬麥是大麥中一種，皮厚而青色者也。大抵是一類異種。如粟粳之種近百總是一類。但方土有不同爾。故二麥主治不甚相遠。大麥亦有粘者，名糯麥。可以釀酒。」

## 氣味

鹹溫微寒，無毒。為五穀長，令人多熱。

孟詵曰：「暴食似腳弱為下氣，故也。久服宜人。熟則有益帶。生則冷而損人，石蜜為之使。」

## 主治

別錄曰：「消渴除熱，益氣調中。」

陳士良曰：「補虛劣，壯血脈，益顏色，實五臟，化穀食，止洩，不動風氣。久食令人肥白滑肌。膚為麵勝於小麥，無躁熱。」

蘇恭曰：「麵平胃止渴，消食療脹滿。」

孟詵曰：「久食頭髮不白，和針砂、沒石子等染髮黑色。」

李時珍曰：「寬胸下氣涼血，消積進食。」

## 發明

寇宗奭曰：「大麥性平涼滑膩。有人患纏喉風食不能下，用此麵作稀糊，令嚥以助胃氣而平。三伏中，朝廷作麨以賜臣下。」

朱震亨曰：「大麥初熟，人多炒食。此物有火，能生熱病，人不知也。」

李時珍曰：「大麥作飯食香而有益，煮粥甚滑，磨麵作醬甚甘美。」

## 附方

食飽煩脹，但欲臥者：「大麥麵熬微香，每白湯服方寸匕佳。」（肘后方）

膜外水氣：「大麥麵、甘遂末各半兩，水和作餅炙熟，食取利。」（總錄）

小兒傷乳腹脹，煩悶欲睡：「大麥麵生用，水調一錢服。白麵微炒亦可。」（保幼大全）

蠼螋尿瘡：「大麥嚼傅之，日三上。」（傷寒類要）

腫毒已破：「青大麥去鬚，炒暴花，為末傅之。成靨揭去又傅數次即愈。麥芒入目，大麥煮汁，洗之即出。」（孫真人方）

湯火傷灼：「大麥炒黑研末，油調擦之。」

被傷腸出：「以大麥煮汁，洗腸推入。但飲米糜百日乃可。」（千金）

卒患淋痛：「大麥三兩，煎湯入薑汁，蜂蜜代茶飲。」（聖惠方）

## 據

* 《古今圖書集成》·博物彙編草木典·麥部·彙考·大麥

|  |  |
| --- | --- |
|
 | 聲音動靜，具錄於**維基共享︰大麥** |

|  |  |
| --- | --- |
|
 | 聲音動靜，具錄於**維基共享︰大麥** |
# 法語

**法語**（**français**）者，源自法蘭西、比利時、盧森堡、瑞士、加拿大，屬羅曼語族，西羅曼語支，言者凡八千九百萬有餘。

## 流史

洎西元四世紀，法國為羅馬所轄，言拉丁語者日夥。至五世紀，普羅皆識拉丁語，而凱爾特語趨衰。斯時高盧境內，羅馬人繁盛，拉丁語為之一變，高盧人之通用拉丁語演為大眾拉丁語。當是時，文人筆下，書面拉丁語亦益廢。爾時法蘭克人，夥遷高盧，其所言曰日耳曼語，其語日與拉丁文混融，混語至此重音弗存，後為羅曼語之嚆矢。八世紀時，查理曼帝國建，時人始規其拼式文法。至十九世紀，羅曼語肇興，大邇今日法語也。

## 文法

法語之文法，異乎中國，屈折語也。置詞綴於詞後，以示其變。時易、為者易、物之陰陽易，皆須變也。習法文者，罔不苦於此。然其文法亦嚴謹，故**聯合國同文六種**之一也。其詞以述物者則大異也。漢文曰：某之書，而法文則謂之：書之某（le livre de quelqu'un）;又，漢文之外國同法文之國外（un pays étranger）。其標點亦有不同，若類英文，然其引號以漢文之書名號為記。法文中亦有關繫從句之法為漢文之所未有也，略同英文之定語從句也。

## 習語

| 文言 | 法文 | 發音（加拿大口音） | 發音（法國口音） |
| --- | --- | --- | --- |
| 法語 | *le français* | /fʁɑ̃sɛ/  | /fʁɑ̃sɛ/  |
| 漢語 | *le chinois* | /ʃinwa/ | /ʃinwa/ |
| 英語 | *l'anglais* | /ɑ̃glɛ/  | /ɑ̃glɛ/  |
| 然也 | *Oui* | /wi/  | /wi/  |
| 非也 | *Non* | /nɔ̃/  | /nɔ̃/  |
| 君安好！（本義為“日安”） | *Bonjour !* | /bɔ̃ʒuːʁ/  | /bɔ̃ʒuːʁ/  |
| 晚安！ | *Bonsoir !* | /bɔ̃swa:ʁ/  | /bɔ̃swa:ʁ/  |
| 枕安！ | *Bonne nuit !* | /bɔnnɥi/  | /bɔnnɥi/  |
| 別矣！ | *Au revoir !* | /ɔʁvwaːʁ/  | /ɔʁvwaːʁ/  |
| 日安！ | *Bonne journée !* | /bɔnʒuʁne/  | /bɔnʒuʁne/  |
| 請 | *S'il vous plaît* | /silvuplɛ/  | /silvuplɛ/  |
| 君安否？ | *Comment allez-vous?* |  |  |
| 謝 | *Merci* | /mɛʁsi/  | /mɛʁsi/  |
| 歉哉 | *Pardon* / *désolé*（陽）/ *désolée*（陰） | /paʁdɔ̃/  / /dezɔle/  | /paʁdɔ̃/  / /dezɔle/  |
| 何人？ | *Qui ?* | /ki/  | /ki/  |
| 何？ | *Quoi ?* | /kwa/  | /kwa/  |
| 何時？ | *Quand ?* | /kɑ̃/  | /kɑ̃/  |
| 何處？ | *Où ?* | /u/  | /u/  |
| 何故？ | *Pourquoi ?* | /puʁkwa/  | /puʁkwa/  |
| 高姓大名？ | *Tu t'appelles comment ?*（俗） *Comment vous appelez-vous ?*（準） |  |  |
| 因 | *Parce que* | /paʁs(ə)kə/  | /paʁs(ə)kə/  |
| 何如？ | *Comment ?* | /kɔmɑ̃/  | /kɔmɑ̃/  |
| 幾何，何價？ | *Combien ?* | /kɔ̃bjɛ̃/  | /kɔ̃bjɛ̃/  |
| 余不知矣 | *Je ne comprends pas.* | /ʒə nə kɔ̃pʁɑ̃ pɑ/  | /ʒə nə kɔ̃pʁɑ̃ pɑ/  |
| 余今知矣 | *Oui, je comprends.* | /wi ʒə kɔ̃pʁɑ̃/  | /wi ʒə kɔ̃pʁɑ̃/  |
| 救命！ | *Au secours !! (à l'aide !)* | /oskuːr/  | /oskuːr/  |
| 恭處安在？ | *Où sont les toilettes ?* | /u sɔ̃ le twalɛt/  | /u sɔ̃ le twalɛt/  |
| 君曉漢文乎？ | *Parlez-vous chinois?* |  |  |
| 君曉英文乎？ | *Parlez-vous anglais ?* | /paʁlevu ɑ̃ɡlɛ/  | /paʁlevu ɑ̃ɡlɛ/  |
| 君曉法文乎？ | *Parlez-vous français ?* |  |

## 加拿大法語

加拿大魁北克本為法屬，有移民至此。後為英吉利所占，通英語。遂與本土絕緣。今加拿大法語者，常為魁北克法語。亦有阿卡迪亞法語，紐芬蘭法語於加拿大。加拿大之法語，極近路易十四之古法語，又為近代法語中之奧依語所染。所以法人不易明義也。
# 柏林

| 柏林Berlin |
| --- |
| 柏林之所在 |
| **歸屬：** | 德國 |
| **所屬**： | 柏林州 |
| **執事**： | 市長凱·韋格納 |
| **用語**： | 德語 |
| **人口**： | 三百七十八萬餘（至西元二〇二三年末） |

日耳曼都城柏林，有紀功表柱，巋然崇顥。拾級而上，倚楹東眺，極目乎都心，見其闤闠交錯，百物殷闐，通都大邑之象，盡收眼底矣
**柏林**，德意志聯邦共和國之京邑也。其地幅員最廣，聚落極盛，為全國之冠。計其城郭之內，生齒凡三百八十餘萬；兼括郊畿，則逾六百萬。

昔西曆一九四五年，大戰既息，列強分治德意志，遂裂柏林為東西兩邑。迄西曆一九九〇年，東德政息，不復能安其民；乃於十月三日舉邦併於西德，兩德遂合為一，柏林復完，仍定為都。
# 伊朗

| 伊朗伊斯蘭共和國جمهوری اسلامی ایران |
| --- |
|

|  |  |
| --- | --- |
|  |  |

 |
| 獨立，自由，伊斯蘭共和國استقلال. آزادی. جمهوری اسلامی |
| **國歌：**سرود ملی جمهوری اسلامی ایران 伊朗伊斯蘭共和國國歌 |
| 伊朗伊斯蘭共和國之所在 |
| **國體：** | 政教合一 |
| **領袖**： | 最高領袖 缺 |
| **元首**： | 總統 馬蘇德·裴澤斯基安 |
| **國都**： | 德黑蘭 |
| **國語**： | 波斯語 |
| **用語**： | 南阿塞拜疆語 |
| **人口**： | 七千九百八十五萬三千九百 |
| **通貨**： | 伊朗里亞爾 |
| **產值**： | 九千八百八十八億美元 |
| **均有**： | 一萬三千美元 |
| **匯價產值**以美國中情局壬辰世界年鑒為準 |

**伊朗**，居西亞，南挾波斯灣，北眺裏海接土庫曼，西鄰伊拉克，東近巴基斯坦、阿富汗。古**波斯**國、**安息**國也。國有土一百六十五萬方公里，都德黑蘭，口九千二百餘萬人，多奉回教什叶派。一九七八年伊斯蘭革命，次年立伊斯蘭共和國，驅國王、反西方、行教法，絕女色、禁酒及豕。其人擅牧羊。其地富石油、天然氣。

## 地方

都德黑蘭，舉國有行省三十一、縣三百二十四、郡八百六十五、縣九百八十二、鄉兩千三百七十八。
行省茲列如下：

|  |  |  |  |  |
| --- | --- | --- | --- | --- |
| 號 | 名 | 號 | 名 |  |
| 1 | 德黑蘭省 | 16 | 恰哈馬哈勒－巴赫蒂亞里省 |
| 2 | 庫姆省 | 17 | 科吉盧耶－博韋艾哈邁德省 |
| 3 | 中央省 | 18 | 布什爾省 |
| 4 | 加茲溫省 | 19 | 法爾斯省 |
| 5 | 吉蘭省 | 20 | 霍爾木茲甘省 |
| 6 | 阿爾達比勒省 | 21 | 錫斯坦－俾路支斯坦省 |
| 7 | 贊詹省 | 22 | 克爾曼省 |
| 8 | 東亞塞拜疆省 | 23 | 亞茲德省 |
| 9 | 西亞塞拜疆省 | 24 | 伊斯法罕省 |
| 10 | 庫爾德斯坦省 | 25 | 塞姆南省 |
| 11 | 哈馬丹省 | 26 | 馬贊德蘭省 |
| 12 | 克爾曼沙汗省 | 27 | 戈勒斯坦省 |
| 13 | 伊拉姆省 | 28 | 北呼羅珊省 |
| 14 | 洛雷斯坦省 | 29 | 呼羅珊省 |
| 15 | 胡齊斯坦省 | 30 | 南呼羅珊省 |

## 史

埃蘭，波斯濫觴也，在今伊朗西南。西元前三二〇〇年，建國於底格里斯河東。與達羅毗荼人相交，習爭戰，前六三九年亡於亞述。

米底，建國於波斯中部。前二千年，中亞雅利安族一支，南遷至伊朗高原，融於土著，遂成伊朗族。前七世紀中，米底敗四圍諸部，遂王伊朗。

## 據
# 英王維多利亞

| 維多利亞 |
| --- |
|  |
| **身號** | **亞歷山德利娜維多利亞** |
| **生卒** | 一八一九年至一九〇一年 |
| **家族** | 漢諾威氏 |
| **葬處** | 伯克郡溫莎浮若閣摩爾園 |
| **父親** | 肯特公愛德華 |
| **母親** | 瑪麗·路易斯·維多利亞 |
| 大不列顛暨愛爾蘭王 |
| 一八三七年至一九〇一年 |  |
| **先君** | 伯父威廉四世 |
| **嗣君** | 子愛德華七世 |
| 印度皇帝 |
| 一八七六年至一九〇一年 |  |
| **先君** | 無 |
| **嗣君** | 子愛德華七世 |
|  |
|  |
|  |
|  |

**英王維多利亞**（英文Queen Victoria of United Kingdom），諱**亞歷山德利娜·維多利亞**（Alexandrina Victoria），建尊號**天佑大不列顛暨愛爾蘭王、國教保衛者、印度皇帝維多利亞**（Victoria, by the Grace of God, of the United Kingdom of Great Britain and Ireland Queen, Defender of the Faith, Empress of India），印度皇帝號為一八七六年上。一八一九年生，父肯特公愛德華，為英王喬治三世四子。母維多利亞郡主，出薩克森科堡薩爾菲德公國。生八月喪父，母所育，叔比利時王利奧波德一世監護。一八三七年，英國暨漢諾威王威廉四世薨，維多利亞以姪嗣為英王。時漢諾威用薩利克法，非男子不王，故讓漢諾威予叔坎伯蘭公爵恩斯特·奧古斯特。時年十八。

時英國已立憲，然王望之高，臣無不重。時有不決而請王者。在位六十三年，英國拓土至於地極，號**日不落帝國**，故寰宇多有名「維多利亞」之地。於中華，亦有維多利亞城及維多利亞港，皆在香港境。

一八六一年，王夫薨。乃去國都而逸。雖時有出見人，亦衣寡。首相以王隱，乃自決國政，英之立憲由是固保。一八七六年上尊號為印度皇帝。一九零一年崩於懷特島。

帝王英國時，英極盛。崩十三年，第一次世界大戰起，始衰。故其在位，乃稱維多利亞時代，國人常念故主。

## 家屬

* 父 肯特公愛德華
* 母 瑪麗·路易斯·維多利亞

* 夫 艾伯特王夫
	+ 女 維多利亞長公主
		- 外孫 德皇威廉二世
	+ 子 愛德華七世
	+ 女 艾麗絲公主
	+ 子 愛丁堡公阿爾弗雷德
	+ 女 海倫娜公主
	+ 女 路易絲公主
	+ 子 阿瑟親王
	+ 子 利奧波德親王
	+ 女 比阿特麗絲公主

今世，除英王查爾斯三世外，瑞典王卡爾十六世·古斯塔夫、丹麥王瑪格麗特二世、西班牙王胡安·卡洛斯一世皆其後也。已遜位者希臘王康斯坦丁二世、羅馬尼亞王米哈伊一世亦然。第一次世界大戰間，參戰諸國，王室多亦其子孫。

|  |  |
| --- | --- |
|
 | 聲音動靜，具錄於**維基共享︰英王維多利亞** |
# 蘇格拉底

蘇格拉底像
**蘇格拉底**，古希臘哲人，今人有贊曰「泰西孔丘」，與其弟子柏拉圖、再傳弟子亞里士多德為「希臘三哲」，世謂之西方哲學之奠基者。蘇氏有類先師孔子，述而不作，無著述傳世，其生平散見於弟子之作，真偽互見。

前四六九年生於雅典，時伯里克利政。家道寒微，父為雕匠，母為產婆。妻贊西佩，生三子。

以教授哲學為業。爾時雅典為斯巴達敗於伯羅奔尼撒戰爭，弟子克里底亞、查米迪斯，與三十人竊政，廢民主，行威權，民眾流離。俟威權既傾，民主得復，克里底亞、查米迪斯見斬，而累及蘇格拉底。法庭以瀆神惑眾之罪處死之。弟子欲助亡遁，固拒之，以生為公民，不欲違律之故，乃飲毒堇汁而死，是年前三九九年。

蘇氏創問答相驗之法以教學，世謂之詰法。乃問於弟子，尋所答之隙而辯駁之，所以啓發智慧，驗其所信也。彼於神道、公道等大義之辯，往往用之，是西方哲學之一源也。

## 蘇氏之歿

蘇氏生於雅典之盛而卒於雅典之衰。时雅典為斯巴達所敗，興牢獄，刑逆者，以順天命。蘇授業，辯真偽，論美德，語國術。肉食者以其瀆神明、蝕少年，投諸雅典法庭，處極刑。

蘇門子弟嘗謀破蘇氏之囚，未從。蓋以蘇氏之志，一公民之於一國，遵其道，從其法，是為『契約』之德。遂飲毒堇，毅然淡然。

## 蘇氏之道

### 詰法

蘇創問答相驗之法，世謂之詰。嘗引此法論諸天道人德，與人解惑，見諸蘇門柏拉圖之著述。

### 論知

蘇子曰：『吾知吾一無所知焉。』蘇子以愛智為大智，不嘗語已慧，但以愛智名。是謂之彼若求智，必先愛智。蘇子亦自比稳婆，弗有大智，徒助求智之人得智矣。論者以為哲學『愛智』之名，實自蘇子始。

### 論德

蘇子尚德，以智為至德。夫為惡者，俱無知之人也。

### 公器

世有至善，亦有至真，唯哲人識之，唯哲人堪牧尔。
# 一九六七年

公元**一九六七年**於諸曆| 干支 | 丁未 |
| 生肖 | 羊 |
| 《民報》軒轅 | 四六六五 |
| 《江蘇》軒轅 | 四四五八 |
| 唐堯 | 四一二三 |
| 共和 | 二八〇八 |
| 孔曆 | 二五一八 |
| 秦曆 | 二一八八 |
|  民國  |  五十六  |
| 日本年號 | 昭和卌二年 |
| 日本皇紀 | 二六二七 |
| 朝鮮主體 | 五十六 |
| 韓國檀君 | 四千三百 |
| 道曆 | 四六六四 |
| 佛曆 | 二五一一 |
|  回曆  |  一三八八  |
| * 閱
* 論
* 纂
 |

公元**一九六七年**者，平年也，繼一九六六年，下一九六八年。

## 大事

## 生

## 卒

* 尤里·加加林
* 海倫·凱勒
* 十月十七日，宣統帝崩，年六十一。
# 一九二四年

公元**一九二四年**於諸曆| 干支 | 甲子 |
| 生肖 | 鼠 |
| 《民報》軒轅 | 四六二二 |
| 《江蘇》軒轅 | 四四一五 |
| 唐堯 | 四〇八〇 |
| 共和 | 二七六五 |
| 孔曆 | 二四七五 |
| 秦曆 | 二一四五 |
|  民國  |  十三  |
| 日本年號 | 大正十三年 |
| 日本皇紀 | 二五八四 |
| 朝鮮主體 | 十三 |
| 韓國檀君 | 四二五七 |
| 道曆 | 四六二一 |
| 佛曆 | 二四六八 |
|  回曆  |  一三四五  |
| * 閱
* 論
* 纂
 |

公元**一九二四年**者，閏年也，繼一九二三年，下一九二五年。

## 大事

## 生

## 殁
# 佩德羅一世

佩德羅一世畫像
**佩德羅一世** （葡萄牙語 Pedro I），姓**布拉干薩-波旁氏**，葡萄牙里斯本人。約翰六世第二子也，生於西元一七九八年十月十二日。

## 生平

王少封貝拉親王，年九歲，法蘭西皇帝拿破崙入寇葡國，俄而陷京師里斯本。王從宗室親貴亡命巴西，以里約為行在。一八一六年三月，王祖母瑪麗亞一世崩，父約翰即位，稱「約翰六世」。尋冊王為儲嗣，授巴西親王兼布拉干薩公爵。翌年十一月，王大婚，冊立神聖羅馬皇女利奧波丁娜為太子妃。

一八二〇年八月，約翰六世以葡國兵亂事詔還都。翌年七月，率百官抵里斯本。自拿破崙之役以來，王室播遷巴西凡十四年矣。王性機穎，及涉政事，尤恤巴西臣民之艱，遂弗從鑾歸，自以監國留守之。一八二二年五月，王自號曰巴西護國公。九月，王與諸公卿會於伊匹蘭加河，詔曰「不獨立，毋寧死！」。且定國歌為《獨立頌》，時謂之「解放者」也。十月十二日，王即皇帝位，上尊號曰「佩德羅一世」。封太子妃利奧波丁娜為皇后。一八二四年二月，帝詔命立憲，是為《巴西帝國憲法》，中外晏然。一八二五年十二月，皇后生子，帝大喜，賜名佩德羅，立為皇太子。一八二六年三月，葡王約翰六世崩，帝遂以王儲嗣位，號曰「佩德羅四世」。五月，帝禪位於皇長女瑪麗亞，又以王女沖齡踐祚，授弟米格爾親王攝政。十二月，皇后利奧波丁娜崩。一八二九年十月，冊法國勳貴女阿美莉為皇后。

初，米格爾以叔王擅作威褔，尋廢瑪麗亞，自立國君。帝聞之，惶怒尤甚，由是柄政益苛瑣，海內失望。一八三一年三月，京師軍民遊行於市，帝命彈壓，百姓益惡之。未幾，各省皆舉亂。四月，帝詔示懷柔，七日，行內禪，傳位於太子佩德羅。帝與親隨等泛海，俄而抵葡京里斯本。當是時，葡王米格爾專制日盛，捕殺自由黨人無數。帝素孚名望，既歸，葡人益思維新。一八三二年七月，帝自率亞速爾島兵團攻波爾圖，陷之，帝乃稱葡國攝政王。帝善外交，為人多智計，陰召英吉利傭兵伐米格爾，戰至外洋，大破其艦隊。一八三三年七月，帝合自由黨之兵進陷京師。既而逐米格爾，迎女王瑪麗亞重祚，帝以殊勳仍攝政如故。一八三四年九月廿四日，帝遇肺疾，大慚，旋崩於克魯茲宮，年三十五。

## 據

* 約翰·阿米蒂奇 (1836) 巴西歷史/卷2：從1808年布拉干薩家族到來至1831年唐·佩德羅一世遜位。
* 巴曼·羅德里克·J. (1988) 巴西：一個國家之鍛造 1798-1852。加利福尼亞州斯坦福：斯坦福大學出版社。國際標準書號 978-0-8047-1437-2
* 科斯塔·塞爾吉奧·科雷亞·达 (1972) 每一寸都是國王：巴西首位皇帝佩德羅一世傳記。塞繆爾·普特南譯。國家標準書號 978-0-7091-2974-5
* 巴曼·羅德里克·J. (1999) 公民皇帝：佩德羅二世與巴西之形成，1825-1891 加利福尼亞州斯坦福：斯坦福大學出版社。國家標準書號 978-0-8047-3510-0
* 莉迪亞·貝蘇切 (1993) Pedro II eo Século XIX（葡萄牙語）（第二版）里約熱內盧：新弗龍泰拉。國家標準書號 978-85-209-0494-7
# 足球

健兒行將射球

**足球**，大類蹴鞠戲，古亦有社職之。以兩隊，草場蹴皮球為戲。場甚廣，兩底置門。隊凡十一人，分領一端，一人立其門前守，餘蹴球以進對方門。攻守瞬息，觀者不及屏息絕嘆。設裁判以平爭議，計時。凡一時二刻，終時進球多者勝。

公元一九零四年五月廿四日，於法蘭西之巴黎立國際足聯，以平爭議，定規矩。一九三二年，易總部，至瑞士蘇黎世。今有二百有九球隊。

## 發端

公元二零零四年初，國際足聯以中國為足球所出，蹴鞠其源，主席布拉特親頒「足球起源地證書」予山東臨淄。先足球而類者，東歐希臘等國亦見焉。

今人通以英格蘭為現代足球之源。

* 圓社

## 引據
# 根息

| 根息行政區Bailiwick of Guernsey Bailliage de Guernesey |
| --- |
|

|  |  |
| --- | --- |
|  |  |

 |
| **國歌：**天佑吾王 親愛根息（以示與英國別也） |
| 根息行政區之所在 |
| **國體：** | 君主立憲制 |
| **元首**： | 英王查爾斯三世 |
| **總揆**： | 執達吏理查·科拉斯 |
| **國都**： | 聖彼得港 |
| **國語**： | 英語 |
| **用語**： | 根息法語、薩克法語、奧爾德尼法語 |
| **人口**： | 六萬五千餘 |
| **通貨**： | 根息鎊、英鎊 |
| **產值**： | 三十億餘美元 |
| **均有**： | 五萬五千百八十六美元 |

**根息島**者，英國之皇家屬地也。在英吉利海峽上，乃海峽群島一島及近之之嶼也。府聖彼得港。轄七十八平方公里，有口六萬五千餘。

---